**รายละเอียดการจ้างเหมาบริการ**

**ผู้ช่วยเหลือเจ้าพนักงานควบคุมโรคติดต่อในเขตท้องที่**

**กรมการปกครอง กระทรวงมหาดไทย**

**“1 คน 1 ตำบล ร่วมใจต้านภัย COVID - 19”**



**1. หลักเกณฑ์ในการจัดจ้าง**

 1.1 ผู้รับจ้างมาปฏิบัติงานวันละ 7 ชั่วโมง ระหว่างเวลา .......... - ......... น. เว้นเวลาพักกลางวัน (12.00 - 13.00 น.)

 1.2 ปฏิบัติงานวันจันทร์ถึงวันศุกร์ ยกเว้นวันหยุดราชการ (วันเสาร์และวันอาทิตย์) และวันหยุดนักขัตฤกษ์

 1.3 หากผู้รับจ้างไม่มาปฏิบัติงานในวันใด จะไม่ได้รับเงินค่าจ้าง โดยวิธีการคิดค่าจ้างต่อวันคำนวณจาก 7 ชั่วโมง ๆ ละ .............. บาท (รวมเป็นเงิน ........... บาทต่อวัน หรือ ............ บาทต่อเดือน)

 1.4 หากผู้ว่าจ้างมีความจำเป็นต้องให้ผู้รับจ้างมาปฏิบัติงานนอกเวลาทำงานปกติ หรือในวันหยุดประจำสัปดาห์ หรือในวันหยุดนักขัตฤกษ์ ผู้ว่าจ้างจะพิจารณาให้ลูกจ้างฯ มีวันลาหยุดพิเศษชดเชยในภายหลัง

**2. คุณสมบัติของผู้รับจ้าง**

 2.1 เป็นผู้มีสัญชาติไทย

 2.๒ มีอายุไม่ต่ำกว่า ๑๘ ปีบริบูรณ์ นับถึงวันสุดท้ายของวันรับสมัคร

 2.๓ เป็นผู้ได้รับวุฒิการศึกษาไม่ต่ำกว่าระดับมัธยมศึกษาตอนปลาย (ม.6) หรือประกาศนียบัตรวิชาชีพ (ปวช.) หรือเทียบได้ไม่ต่ำกว่านี้ จากสถานศึกษาที่ ก.พ. รับรอง

 2.4 เป็น**ผู้ที่ได้รับผลกระทบด้านรายได้จากสถานการณ์การระบาดของโรคติดเชื้อไวรัสโคโรนา 2019 (COVID-19)**

 2.5 เป็นผู้ที่มีความรู้ ความสามารถ และสนใจในงานที่สนับสนุนโครงการ/กิจกรรมภารกิจอื่น ๆ ที่เกี่ยวข้องกับกรมการปกครอง

 2.6 เป็นผู้มีภูมิลำเนา หรืออาศัยอยู่ในตำบลที่รับสมัครผู้ช่วยเหลือเจ้าพนักงานควบคุมโรคติดต่อในเขตท้องที่ และมีชื่ออยู่ในทะเบียนบ้าน ตามทะเบียนราษฎรในตำบลนั้น ไม่น้อยกว่า ๖ เดือน จนถึงวันสุดท้ายของวันรับสมัคร

 2.7 เป็นผู้มีจิตอาสาในการช่วยเหลือโครงการ/กิจกรรม ที่เกี่ยวกับชุมชน หมู่บ้าน ตำบล ตลอดจนงานอื่น ๆ โดยไม่มีเงื่อนไข

 2.8 ปฏิบัติหน้าที่ ณ ที่ว่าการอำเภอ และพื้นที่ตำบล รวมทั้งพื้นที่อื่น ตามภารกิจที่ได้รับมอบหมาย

**3. รายละเอียดการปฏิบัติงาน**

 3.1 ผู้รับจ้างรับรองตนเองว่ามีคุณสมบัติครบถ้วนตามข้อ 2 และมีหน้าที่ต้องปฏิบัติงานดังต่อไปนี้

 (1) ผู้รับจ้างต้องมาปฏิบัติงานเป็นประจำทุกวันในวันราชการ วันละ 7 ชั่วโมง (ไม่นับรวมเวลาพักกลางวัน 12.00 - 13.00 น.) โดยลงเวลาไปกลับด้วยตนเองทุกครั้งที่มาปฏิบัติงาน หากไม่มาปฏิบัติงานให้แจ้งต่อ .......................... ล่วงหน้าไม่น้อยกว่า 3 วัน เว้นแต่กรณีฉุกเฉินจำเป็น

 (2) ปฏิบัติหน้าที่........................................................................................................................

............................................................................................................................................................................................................................................................................................และงานอื่น ๆ ตามที่ผู้ว่าจ้างมอบหมาย

 (3) แต่งกายด้วยเครื่องแบบปกติหรือชุดสุภาพเรียบร้อย

/3.2 ถ้าผู้รับจ้าง...

- 2 -

 3.2 ถ้าผู้รับจ้างไม่มาปฏิบัติงานติดต่อกันในคราวเดียวกันเป็นเวลาตั้งแต่ 5 (ห้า) วันขึ้นไป โดยไม่มีเหตุผลอันสมควร หรือมาปฏิบัติงานแต่ไม่ครบจำนวนเวลาที่กำหนด ผู้ว่าจ้างมีสิทธิบอกเลิกการจ้างได้

 3.3 ในการทำงานจ้าง ถ้าเกิดความเสียหายใด ๆ ไม่ว่าจะเกิดขึ้นแก่บุคลากรของผู้ว่าจ้างหรือบุคคลภายนอก ซึ่งก่อให้เกิดความชำรุดบกพร่องเสียหายหรือการสูญหายแก่ทรัพย์สินของผู้ว่าจ้างหรือ ของบุคลากรของผู้ว่าจ้างหรือของบุคคลภายนอก อันเป็นผลสืบเนื่องมาจากการกระทำหรือละเว้นการกระทำของผู้รับจ้างโดยผู้ว่าจ้างหรือเจ้าหน้าที่ของผู้ว่าจ้างไม่มีส่วนผิดอยู่ด้วย ผู้รับจ้างต้องรับผิดชดใช้ค่าเสียหาย ให้แก่ผู้ว่าจ้างหรือบุคลากรของผู้ว่าจ้างหรือบุคคลภายนอกตามจำนวนที่เสียหายจริง ภายในระยะเวลาที่ ผู้ว่าจ้างกำหนด

 3.4 ในกรณีที่ผู้รับจ้างทำงานบกพร่องโดยไม่เรียบร้อยก็ดี หรือทำไม่ถูกต้องตามสัญญาข้อหนึ่งข้อใดก็ดี เมื่อผู้ว่าจ้างหรือคณะกรรมการตรวจการจ้างหรือผู้แทนของผู้ว่าจ้างแจ้งให้ผู้รับจ้างทราบแล้ว ผู้รับจ้างจะต้องรีบแก้ไขงานที่บกพร่องให้เรียบร้อยโดยเร็ว ถ้าผู้รับจ้างไม่รีบดำเนินการแก้ไข หรือไม่ปฏิบัติภายใน 3 (สาม) วัน ตามที่ผู้ว่าจ้างหรือคณะกรรมการตรวจการจ้างหรือผู้แทนของผู้ว่าจ้างแจ้งให้ทราบ ผู้ว่าจ้างมีสิทธิบอกเลิก การจ้างได้

 3.5 หากผู้รับจ้างผิดข้อตกลงข้อใดข้อหนึ่งหรือเพิกเฉยไม่ปฏิบัติตามคำสั่งของผู้ว่าจ้างหรือผู้แทนของผู้ว่าจ้างหรือมีเหตุอันเชื่อได้ว่าผู้รับจ้างจะไม่สามารถปฏิบัติงานตามสัญญาต่อไปได้ ผู้ว่าจ้างมีสิทธิที่จะบอกเลิกการจ้างได้

 3.6 ผู้ว่าจ้างหรือคณะกรรมการตรวจการจ้างหรือผู้แทนของผู้ว่าจ้าง มีสิทธิตรวจและควบคุมงานให้เป็นไปตามที่ระบุในหนังสือตกลงจ้าง โดยมีสิทธิสั่งการใด ๆ เกี่ยวกับงานที่จ้างนี้ได้ และผู้รับจ้างต้องปฏิบัติตามคำสั่งนั้นทุกประการ

 3.7 ระหว่างการปฏิบัติงานตามหนังสือตกลงจ้าง หากผู้รับจ้างถูกร้องเรียนเกี่ยวกับความประพฤติในทางที่ทำให้เสื่อมเสียของทั้งผู้รับจ้างและผู้ว่าจ้าง รวมถึงความไม่ซื่อสัตย์สุจริต การไม่รักษาความลับของทางราชการ ผู้ว่าจ้างมีสิทธิบอกเลิกการจ้างได้

 3.8 หากผู้รับจ้างประสงค์จะลาออกจากการรับจ้างก่อนครบกำหนดเวลาในหนังสือตกลงจ้างผู้รับจ้างจะต้องแจ้งให้ผู้ว่าจ้างทราบเป็นลายลักษณ์อักษรล่วงหน้าเป็นเวลาไม่น้อยกว่า 1 เดือน

 3.9 ในกรณีที่ผู้ว่าจ้าง มีเหตุจำเป็นหรือมีประสงค์จะเลิกจ้างผู้รับจ้าง ก่อนครบกำหนดเวลาในหนังสือตกลงจ้าง ผู้ว่าจ้างมีสิทธิยกเลิกการจ้างได้

 3.10 ผู้ว่าจ้างมีสิทธิที่จะทำการแก้ไขเพิ่มเติมหรือลดงานจากหนังสือตกลงจ้างได้ทุกกรณีโดยไม่ต้องเลิกหนังสือตกลงจ้างนี้ การเพิ่มหรือลดงานต้องทำความตกลงกันใหม่เป็นหนังสือ และถ้าต้องเพิ่มหรือลดเงินหรือยืดเวลาออกไปอีก ก็จะได้ตกลงกันในคราวนั้น

-----------------------------------------------------

**หมายเหตุ** ที่ทำการปกครองจังหวัด/อำเภอ สามารถเลือกกำหนดเงื่อนไขในรายละเอียดการจ้างเหมาบริการ

 นี้ได้ แต่ต้องไม่ขัดกับ หลักเกณฑ์และแนวทางในการจ้างลูกจ้างเหมาบริการ ผู้ช่วยเหลือ เจ้าพนักงานควบคุมโรคติดต่อในเขตท้องที่ กรมการปกครอง กระทรวงมหาดไทย

 “1 คน 1 ตำบล ร่วมใจต้านภัย COVID - 19”